Janický potok

Janický potok je vodný tok v južnom Gemeri, v juhovýchodnej časti okresu Rimavská Sobota. Je to ľavostranný prítok Pohanského potoka, má dĺžku 3,8 km a je tokom VII. rádu.

Pramení v Cerovej vrchovine, v podcelku Petrovská vrchovina, na severozápadnom svahu Pohanského hradu (389,2 m n. m.) v nadmorskej výške približne 230 m n. m., v blízkosti štátnej hranice s Maďarskom. Tečie severovýchodným smerom cez Cechmajstrovu dolinu, kde sprava priberá krátky prítok (193,1 m n. m.) z osady Močidlá a následne preteká močaristým územím. Potom sa stáča, pokračuje na krátkom úseku východným smerom, oblúkom sa stáča k juhovýchodu a v nadmorskej výške cca 176 m n. m. ústi do vodnej nádrže Janice.

Potoky na Slovensku
Povodie Rimavy
Vodné toky v okrese Rimavská Sobota